സദാചാര ഗുണ്ടായിസം കേരളത്തിന് അപമാനം കൊല്ലം: സദാചാര ഗുണ്ടായിസത്തിന്െറ പേരില് അക്രമികള് അമ്മയെയും മകനെയും പോലും വളഞ്ഞിട്ടാക്രമിച്ച സംഭവം കേരളത്തിനപമാനമാണെന്ന് കെ.പി.സി.സി വര്ക്കിങ് പ്രസിഡന്റ് കൊടിക്കുന്നില് സുരേഷ് എം.പി. എഴുകോണ് സ്വദേശിയായ ഷംലയെയും മകന് സാലുവിനെയും പരവൂര് ബീച്ചില് ഭക്ഷണം കഴിക്കുന്നതിനിടയില് ആക്രമിച്ച് പരിക്കേല്പിച്ച സംഭവം കേരളത്തിനാകെ നാണക്കേടാണ്. കേരളത്തില് നടക്കുന്ന സ്ത്രീ പീഡനങ്ങള്, സദാചാരത്തിന്െറ പേരിലുള്ള അതിക്രമങ്ങള്, കൊലപാതകങ്ങള് ഉള്പ്പെടെ മോശപ്പെട്ട സാഹചര്യത്തെക്കുറിച്ച് സി.പി.ഐ നേതാവ് ആനി രാജ നടത്തിയ പ്രസ്താവനക്ക് മറുപടി പറയാന് മുഖ്യമന്ത്രി പിണറായി വിജയന് ബാധ്യതയുണ്ടെന്ന് എം.പി പറഞ്ഞു.